उधर मुख्यमंत्री एचडी कुमारस्वामी ने भी न्यूज़18 को दिए एक इंटरव्यू में कांग्रेस के साथ असहमतियों की बात स्वीकार की थी, लेकिन साथ ही कहा था कि 'यह कोई गंभीर मुद्दा नहीं.' उन्होंने कहा, 'कांग्रेस ने अपने (मंत्रियों के) नाम पर फैसला लिया, हां, कुछ लोग नाखुश हैं. लेकिन कांग्रेस आलाकमान उनसे बातचीत कर रही है. हमारे पास मुख्यमंत्री सहित 34 कैबिनेट सीटें हैं और हमारे पास 118 विधायक... जाहिर सी बात है कुछ तो नाराज होंगे ही.'